বাংলাদেশৰ শেহতীয়া পৰিস্থিতিকলৈ সৰৱ হৈ পৰিছে দেশ খনৰ নিৰ্বাসিত লেখিকা তছলিমা নাচৰিন।
দুৰ্গা পূজাৰ বিজয়া দশমীৰ দিনা বাংলাদেশৰ কেইবা খনো পূজা মণ্ডপত মৌলবাদীয়ে আক্ৰমণ চলাই সাত জন লোকক হত্যা কৰাৰ পিছৰে পৰা দেশ খনত সাম্প্ৰদায়িক সংঘৰ্ষৰ দাবানল জ্বলি উঠিছে।
দেশ খনত বাস কৰা বহু হিন্দু লোকৰ ঘৰ মৌলবাদীয়ে জ্বলাই দিছে।
এনে পৰিস্থিতিত ধৰ্মনিৰপেক্ষ বুলি দাবী কৰা বাংলাদেশৰ প্ৰধানমন্ত্ৰী শ্বেইখ হাছিনাই পৰিস্থিতি নিয়ন্ত্ৰণৰ ক্ষেত্ৰত পুৰা মাত্ৰাই ব্যৰ্থ হোৱা বুলি অভিযোগ কৰিছে লেখিকা তছলিমা নাচৰিনে।
হাছিনাক সমালোচনা কৰি তছলিমাই কৈছে ' বাংলাদেশত হিন্দু আৰু বৌদ্ধ লোকসকল বাৰে বাৰে আক্ৰমণৰ সন্মুখীন হৈ আহিবলগীয়া হৈছে। তেওঁলোকে আজিলৈকে ইয়াৰ কোনো সুবিচাৰ পোৱা নাই।শ্বেখ মুজিবৰ ৰহমানৰ কন্যা হোৱা বাবেই শ্বেইখ হাছিনাক বহুতে নিৰপেক্ষ ব্যক্তি বুলি ভাবে যদিও সেয়া মই নাভাবো। তেঁৱেই ধৰ্মীয় সংঘাতত উদগনি যোগাই আহিছে'।
সাম্প্ৰদায়িক সংঘৰ্ষত জৰিতসকলক এনে শাস্তি দিয়া উচিৎ যাতে তেওঁলোকে পুনৰ বাৰ তেনে কামত লিপ্ত হ'ব নোৱাৰে বুলিও তছলিমাই কয়।
হাছিনাৰ দুৰ্বলতাৰ বাবেই মৌলবাদীয়ে বাংলাদেশত ব্লগাৰক হত্যা কৰিছে বুলি তছলিমাই মন্তব্য কৰে।
তছলিমাই লগতে কয় যে 'ইছলামেই একমাত্ৰ ধৰ্ম' বুলি আক্ৰমণকাৰীসকলক কোনোৱাই বুজাইছে।
সেই চক্ৰটোক চিনাক্ত কৰাত হাছিনা ব্যৰ্থ হোৱা বুলিও তছলিমাই মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
